Daily View – P.M. – บล.กสิกรไทย
Daily View - P.M. - บล.กสิกรไทย
6 ก.พ. 2560

Tactical Move 
เดินเกมกลยุทธ์บ่าย  SET Index ปรับขึ้น 6.72 จุด (+0.42%) ปิดภาคเช้าที่ 1,589.67 จุด ด้วยมูลค่าการซื้อขาย 27,597.39 ลบ.  Most Positive Impact: KBANK (1.09 จุด), CPALL (0.68 จุด), GL (0.58 จุด) Most Negative Impact: EA (-0.99 จุด), AOT (-0.58 จุด), SCC (-0.24 จุด) 
แนวโน้มตลาดบ่าย  วันนี้ตลาดทางฝังเอชียปิดภาคเช้าค่อนข้างสดใส ตามตลาดสหรัฐฯที่ปรับขึ้นแรงในวันศุกร์ที่ผ่านมาโดยตลาดฟิลลิปปินส์ปิดบวก 0.6% ตลาดอินโดนิเซียปิดบวก 0.4% ส่วนตลาดไทยเองก็ปิดบวก 0.4% เช่นกัน โดยมีปริมาณการซื้อขายเท่ากับเฉลี่ยนับตังแต่ต้นปีที่ 2.7 หมื่นลบ. ทั้งนี้ ก็เป็นไปตามคาดจากบทวิเคราะห์กลยุทธ์ในช่วงเช้า โดยเรามองว่าตลาดยังคงรอความชัดเจนนโยบายของ ทรัมป์ ทำให้ดัชนี US Dollar ยังไม่มีการเคลื่อนไหวมากนักที่ระดับ 99.7 ดังนั้น แรงกดดันต่อเงินบาทและ Fund Flow ในระยะสั้นจึงมีค่อนข้างต่ำ นอกจากนี้ SET จะยังคงถูกประคองด้วยการเก็งผลประกอบการ  สำหรับตลาดสหรัฐฯ ดีดตัวขึ้นมากว่าร้อยจุดในวันศุกร์ที่ผ่านมานั้น ถูกผลักดันจากหุ้นกลุ่มการเงินที่ปรับขึ้นมากว่า 2% โดยจะเห็นว่าบริษัทการเงินใหญ่ๆ นั้นล้วนปรับขึ้นสูงกว่า 2% ทั้งนั้น Morgan Stanley +5.46% Visa +4.59% Goldman Sachs +4.57% Citigroup +3.18% JMorgan+3.06% ทั้งนี้ เราจึงเห็นกลุ่มธนาคารและการเงินปรับขึ้นมาค่อนข้างมากในช่วงเช้านี้ โดยกลุ่มธนาคารเป็นกลุ่มที่หนุน SET มากที่สุด +2.49 จุด ส่วนกลุ่มการเงินอยู่อันดับสามโดยหนุนดัชนี +0.93 จุด
สัปดาห์นี้ติดตามการประชุมคณะกรรมการนโยบายการเงินธนาคารกลางแห่งประเทศไทย (กนง.) ในวันที่ 8 ก.พ.60 คาดว่าจะยังคงอัตราดอกเบี้ยนโยบายไว้ที่ระดับ 1.5% ต่อไปตามเดิม ขณะที่การรายงานผลประกอบการบริษัทจดทะเบียน สัปดาห์นี้คาดว่าจะมีการรายงานทั้งหมดประมาณ 40 บริษัท แต่ในสัปดาห์หน้าตั้งแต่วันที่ 14 ก.พ.60 เรื่อยไปจนถึงสิ้นเดือนจะเป็นช่วงเร่งการรายงานงบ ซึ่งน่าจะทำให้ในสัปดาห์นี้เกิดแรงซื้อเพื่อเก็งกำไรงบ (ก่อนจะไปขายในช่วงรายงานงบในช่วงครึ่งหลังของ ก.พ.60) และน่าจะเป็นตัวประคองตลาดให้ยืนอยู่เหนือ 1,570 จุดได้  เรายังคงกลยุทธ์การลงทุน โดยเน้นสะสมหุ้นหวังผลประกอบการเด่น SAWAD MEGA BIG CHG และหุ้นปันผลสูง KKP LH SPCG GLOW และถือ PTTEP เพื่อ Let Profit Run ต่อเนื่อง
ทั้งนี้ ในภาคบ่ายคาดว่า SET Index จะยังคงมีแรงเก็งกำไรผลประกอบการดันดัชนีให้ยืนเหนือ 1,580 ได้ โดยเรามองกรอบของการแกว่งตัวที่ 1,580 – 1,592 จุด หุ้นแนะนำ: SAWAD MEGA CHG KKP SPCG หุ้นเก็งกำไรระยะสั้น: – 